ทรัมป์ยังไม่ตรวจโควิด-19 พบตัวแทนจากบราซิลเข้าพบติดเชื้อเพิ่มอีก 2 
แพทย์ตรวจพบผู้ป่วย โควิด-19 ในคณะประธานาธิบดีบราซิลมาพบทรัมป์ติดเชื้อเพิ่มอีก 2 โดยหนึ่งในนี้ นั่งรับประทานอาหารร่วมโต๊ะเดียวกันกับผู้นำสหรัฐฯเมื่อวันที่ 14 มีนาคม 2563 สำนักข่าวซีเอ็นเอ็นรายงานว่ามีการตรวจพบผู้ติดเชื้อไวรัสโคโรนาสายพันธุ์ใหม่ 2019 หรือ โควิด-19 ในคณะเจ้าหน้าที่ที่เดินทางมากับประธานาธิบดีบราซิล เข้าพบกับนายโดนัลด์ ทรัมป์ ประธานาธิบดีสหรัฐฯ เพิ่มขึ้นอีก 2 ราย โดยผู้ติดเชื้อคนหนึ่ง คือนายเนสเตอร์ ฟอสเตอร์ (Nestor Forster) อุปทูตบราซิลที่ประจำในสหรัฐฯสำนักข่าว CNN ระบุว่านายฟอสเตอร์ร่วมรับประทานอาหารโต๊ะเดียวกันกับผู้นำสหรัฐฯ ที่รีสอร์ต มาร์ อะลาโก ในรัฐฟลอริดา เมื่อช่วงสุดสัปดาห์ที่ผ่านมา ทั้งนี้แหล่งข่าวของ CNN ไม่สามารถยืนยันได้ว่าทั้งสองมีการสัมผัสตัวกันหรือไม่ส่วนผู้ติดเชื้อรายที่สองคือนายเนลซินโญ แทรด (Nelsinho Trad) วุฒิสมาชิกบราซิล ที่ตรวจพบเชื้อหลังเดินทางกลับถึงประเทศบราซิลการตรวจพบครั้งนี้ทำให้ยอดผู้ติดเชื้อในคณะเดินทางเข้าพบผู้นำสหรัฐฯ เพิ่มเป็น 3 ราย โดยอีกหนึ่งรายที่เหลือคือ นายฟาบิโอ วานการ์เตน (Fábio Wajngarten) เลขาธิการฝ่ายสื่อของประธานาธิบดีฌาอีร์ โบลโซนาโร ของบราซิล ซึ่งขณะนี้ผู้ติดเชื้อทั้ง 3 เข้ารับการกักตัวเป็นที่เรียบร้อยแล้วนายโดนัลด์ ทรัมป์ ประกาศสถานการณ์ฉุกเฉินแห่งชาติ ขั้นร้ายแรง เพื่อเปิดทางให้สหรัฐฯ รับมือกับการแพร่ระบาดของไวรัสโคโรนาสายพันธ์ุใหม่ 2019 ซึ่งนายทรัมป์ยังได้กล่าวอีกว่ามีโอกาสที่เขาจะเข้ารับการตรวจหาเชื้อในเร็วๆ นี้.
แพทย์ตรวจพบผู้ป่วย โควิด-19 ในคณะประธานาธิบดีบราซิลมาพบทรัมป์ติดเชื้อเพิ่มอีก 2 โดยหนึ่งในนี้ ร่วมนั่งรับประทานอาหารโต๊ะเดียวกันกับผู้นำสหรัฐฯ
โควิด-19,ไวรัสโคโรนา,บราซิล,สหรัฐฯ,โดนัลด์ ทรัมป์